**Chiraz Latiri** ou **Chiraz Laâtiri** (árabe: *شيراز العتيري* ), cuxo nome completo é Chiraz Latiri Cherif, nada en Hammam Sousse o 24 de marzo de 1972, é profesora e investigadora universitaria, directora de institucións culturais e política tunisiana. 

Directora do Institut supérieur des arts multimédia de La Manouba de 2006 a 2011 e do Centre national du cinéma et de l'image de 2017 a 2019, é ministra de Cultura desde 2020.

Traxectoria
-----------

Nacida o 24 de marzo de 1972 en Hammam Sousse, doctourouse en informática na Escola Nacional de Informática de Tunes en 2004.

Despois obtivo un posto de asistente en informática na Escola Superior de Comercio de Tunes, e logo como mestra asistente. De 2006 a 2011, ocupou o cargo de directora do Instituto Superior de Artes Multimedia de La Manouba. No marco das súas funcións, dedicouse especialmente á mellora da formación académica en materia de cine e audiovisual en Tunes mediante a cooperación entre institucións de ambas as beiras do Mediterráneo.

En 2013, obtivo a habilitación para dirixir a investigación na Universidade de La Manouba, por unha banda, e na Universidade de Lorraine, por outra. Tamén se converteu en profesora de informática na Universidade de La Manouba.

De xullo de 2017 a novembro de 2019, ocupou o cargo de directora xeral do Centre national du cinéma et de l'image (CNCI). Neste posto, fundou varios programas internacionais para o desenvolvemento de proxectos cinematográficos e lanzou fondos de codesenvolvemento e coprodución cinematográficos. Tamén creou un departamento de industrias dixitais e creativas dentro do CNCI e estableceu unha incubadora cultural, o *Creative Digital Lab* e un *Gaming Lab*.

O ministro Mohamed Zine El Abidine destituíuna do cargo de directora do CNCI en novembro de 2019. Este despedimento tamén é citado en *Le Monde* polo director de cine tunisiano Ala Eddine Slim: «Un exemplo recente é o despedimento polo ministro de Cultura da directora do Centro Nacional de Cine, Chiraz Latiri, que fixera un excelente traballo á fronte da institución. Non podemos ver que haxa outra cousa que unha motivación puramente arbitraria e persoal nesta decisión».

En febreiro de 2020, foi convocada ao goberno de Elyes Fakhfakh  e converteuse en ministra de Cultura cando este goberno foi aprobado pola Asemblea de Representantes do Pobo.

Notas
-----

1. 1 2 3  "Biographie de Chiraz Latiri, candidate au poste de ministre des Affaires culturelles" (en francés). 20 de febreiro de 2020. Consultado o 30 de maio de 2020.
2. ↑  "Le CNCI ouvre un Creative Digital Lab et un Gaming Lab" (en francés). 3 de xullo de 2018. Consultado o 30 de maio de 2020.
3. ↑  Ala Eddine Slim]; Jacques Mandelbaum (19 de febreiro de 2020). "On parle trop dans la vie, et dans le cinéma aussi" (en francés). ISSN 0395-2037. Consultado o 30 de maio de 2020.
4. ↑  "Offiel: La composition du gouvernement Fakhfakh (Vídeo)". *Kapitalis* (en francés). 19 de febreiro de 2020. Consultado o 30 de maio de 2020.

|  |  |
| --- | --- |
| Control de autoridades | 
* Wd: Q88467296
* WorldCat
* VIAF: 216349057
* ISNI: 0000 0004 3252 8627
* LinkedIn: chiraz-latiri-8a317a73
* ResearchGate: Chiraz\_Latiri
* Scholar: XUtuzbYAAAAJ
* SUDOC: 136913644

 |